Enoturisme al celler Agustí Torelló Mata - Penedès - Cava - ENOTURISTA\nLa visita al celler Agustí Torelló Mata us permetrà conèixer la història familiar d'un home fet a si mateix, que en una sola generació s'ha convertit en un dels enòlegs més importants del país, creador d'un cava icònic, com és el Kripta Gran Reserva. El celler és el seu somni de vida: una visita imprescindible per conèixer la història recent del cava, que actualment codirigeixen dos dels seus fills: Àlex (director tècnic i de viticultura) i Gemma Torelló (advocada i directora executiva), amb el suport de la tercera generació. Agustí Torelló Mata és un celler amb una àmplia oferta d'enoturisme, dinamitzada per una llarga experiència turística i un calendari canviant a cada temporada de l'any, que ofereix visites i experiències prèmium per particulars o empreses. És un celler icònic, també, amb una font coronada pel bust de l'artista Rafael Bartolozzi, amb ampolles de Kripta, dissenyades i patentades pel celler, en homenatge a les àmfores de l'antiga Roma. Al costat del centre de visites hi ha un bosquet de pins deliciós on poder fer tastos a l'aire lliure. Les vinyes estan molt a prop, envoltades d'oliveres. Al fons hi ha la Barraca de l'Avi, un espai fantàstic on gaudir dels brunchs. Els dies de fred amb una llar de foc i els dies que fa bo amb una taula a la fresca de l'ombra. Un dels detalls que ens han robat el cor és precisament aquesta voluntat que tot sigui artesanal i fet a mà: des dels imponents vins i caves fins al detall de les galetes que acompanyen el brunch, fetes a mà i cuinades per la Sofia Torelló, neta de l'Agustí i filla de la Gemma. Tot a Agustí Torelló Mata desperta un aire d'autenticitat.\nEl celler Agustí Torelló Mata és un referent en empreses familiars del país. I és realment familiar! Gairebé sempre hi trobareu el seu fundador: un home incombustible, apassionat i xerraire, que salpebra les visites amb experiències pròpies. La seva vida és de novel·la (de fet, s'han escrit dues biografies d'ell). Una passió que ha traslladat als seus fills i nets. L'Agustí Torelló Mata va néixer a Sant Sadurní el 1935 en una família de sastres i músics. Actualment el celler elabora mig milió d'ampolles de cava i 150.000 de vi i exporta a més de 30 països. Les vinyes són ecològiques, algunes plantades fa més de 50 anys, i es troben a Sant Joan de Mediona, a 500 metres sobre el nivell del mar, un dels punts més alts del Penedès. En aquestes alçades el cicle de la vinya permet al raïm madurar completament i fer caves i vins aromàtics i rics en matisos. Totes les varietats del celler Agustí Torelló Mata són tradicionals del Penedès, com el Macabeu, el Xarel·lo, la Parellada, el Trepat o el Xarel·lo Vermell. Els seus vins tenen el certificat de vegà (perquè no es fa servir cap element animal en el procés de vinificació) i els seus caves també tenen la data de degollament a l'etiqueta, que indica el final de la criança, el dia en que es treuen les mares, i es col·loca el tap de suro definitiu. És una mostra de qualitat i de confiaça que pocs elaboradors duen a terme. El celler només elabora caves llarga criança, reserves i grans reserves de guarda.\nEl celler Agustí Torelló Mata es troba als afores de Sant Sadurní, en un trencall a mà dreta de la carretera BP-2151, en direcció Sant Pere de Riudebitlles. És un espai envoltat de boscos mediterranis, vinyes i oliveres. Des del celler teniu molts punts per gaudir del turisme al Penedès, començant per una visita a la capital del cava, Sant Sadurní d'Anoia. Relativament a prop del celler hi ha un dels miradors del Penedès, el Miravinya de La Cadira. Un altre dels punts pròxims és el Castell de Subirats. Algunes de les ofertes d'enoturisme del celler Agustí Torelló Mata tenen aperitius, com el brunchs o les visites privades. Però si us quedeu a dinar per la zona podeu demanar consell al celler dels restaurants més pròxims. En aquesta zona del Penedès també trobareu allotjaments rurals on passar uns dies, molt a prop del celler.\nTot el que necessites saber del celler Agustí Torelló Mata abans de visitar-lo ho trobaràs aquí. És imprescindible reserva prèvia, que pots fer per telèfon o per correu. Per fer la visita Gran Reserva i la visita Vip privada heu de ser un mínim de dues persones. El celler ofereix visites guiades amb tastos personalitzats i diferents activitats enoturístiques al llarg de l’any, per particulars o empreses. Pots reservar una visita o pots consultar les diferents activitats, que van canviant al llarg de la temporada. Si vols comprar els vins del celler Agustí Torelló Mata ho pots fer a la botiga del celler, on tenen packs especials per regalar i caixes per obsequis. Si els vols comprar online, abans has de fer-te soci del club ATM. Ser membre del club té diferents avantatges: seràs el primer a conèixer les noves anyades, tindràs promocions especials dels productes del celler, podràs comprar online i rebre a casa els vins i caves, invitacions per a visites especials o activitats exclusives del club. A través de la seva pàgina web podràs comprar escumosos de la DO Cava, vins de la DO Penedès, productes gourmet com Marc de Cava o vinagres de cava, i diferents packs regal amb productes exclusius, com copes de cristall pintades a mà per Sofia Torelló.\nDescobreix el celler Agustí Torelló Mata\nVisita guiada pel celler, amb passeig per les caves. Descobreix l'origen dels vins i caves que elabora la família d'Agustí Torelló Mata. Recorre el Túnel de les quatre estacions, a l'interior de les caves. Acaba al centre de visites amb un tast de vins que inclou, vi XIC blanc, cava Brut Nature Gran Reserva i cava Rosat Trepat.\nEndinsa't en els secrets d'Agustí Torelló Mata\nUna visita guiada molt especial, on descobrir com s'elabora un cava que ha fermentat en barrica i acabar degustant-lo. Mínim dues persones. Visita guiada pel celler, amb passeig per les vinyes i recorregut per dins de les caves. Acaba al centre de visites amb un tast de vins que inclou, Cava Barrica Gran Reserva, Cava Brut Nature Gran Reserva i cava Rosat Trepat.\nVISITA VIP PRIVADA\nUna experiència especial per tastar l'emblemàtic Kripta\nLa visita més especial per degustar la joia del celler, el Kripta Gran Reserva i descobrir tots els racons del celler Agustí Torelló Mata, com la barraca de l'avi i les caves amb obres d'art. Acaba amb un tast comentat privat per a dues persones, amb els seus caves més exclusius. A més del Kripta, es tasten el Cava Ubac Gran Reserva, Cava Brut Nature Gran Reserva i el cava Rosat Trepat.\nBRUNCHS DE DISSABTE\nDescobreix la Barraca de l'Avi d'Agustí Torelló Mata\nUna visita amb brunch, vins i caves. Els dissabtes, a les 10;30h. pots fer una visita pel celler familiar Agustí Torelló Mata i acabar amb un brunch a la barraca de l'avi. Depenent del temps, paren una taula interior, amb llar de foc, o pots prendre la fresca a la taula exterior envoltats de vinyes i oliveres. Amb una taula d’embotits i formatges de quilòmetre zero, pa artesà, galetes fetes a casa i xocolata de pebre i chili.\nConsulta el calendari de propostes\nEl celler Agustí Torelló Mata ofereix una gran varietat d'experiències, que van adaptant-se cada temporada. Consulta les seves activitats. Poden incloure aperitius amb tastos al bosquet, brunchs a les vinyes, àpats de Nadal a la masia de Can Rossell,... Tots estan fets amb un extraordinari bon gust, artesanals i regats pels seus vins i caves de qualitat, acompanyats de maridatges exquisits i imaginatius. Consulta'ls.\nGaudeix d'Agustí Torelló Mata de forma privada\nEl celler Agustí Torelló Mata està preparat per acollir esdeveniments privats i d'empreses. Consulteu les possibilitats que més s'adaptin a les vostres circumstàncies. El celler disposa de diferents espais. Els esdeveniments es poden maridar amb els seus vins i caves de qualitat i elements de l'alta gastronomia del Penedès. Descobreix la màgia d'Agustí Torelló Mata en un esdeveniment privat o d'empresa.\nAltres vins del celler Agustí Torelló Mata\nUbac Brut Gran Reserva\nAgustí Torelló Mata Cava Rosat Trepat Brut Reserva


El govern hostaletenc titlla d’”errònies” les informacions sobre l’ampliació de l’abocador\nUna setmana després que els ajuntaments veïns de Masquefa i Piera, junt al Consell Comarcal, presentessin al·legacions per l'ampliació de l'abocador, l'Ajuntament dels Hostalets ha dit la seva. Asseguren que "les informacions no es corresponen amb la realitat" i que és una estratègia dels altres ajuntaments per rebre més contraprestacions econòmiques.\nL'Ajuntament dels Hostalets de Pierola ha replicat a les al·legacions que la setmana passada van presentar Piera, Masquefa i el Consell Comarcal als canvis que es plantejaven a l'abocador de Can Mata. L'equip de govern que lidera Daniel Vendrell observa "que no és la primera vegada que des d'algun poble veí s'exerceixen pressions per tal d'obtenir més millores econòmiques. Va passar amb el capítol d'olors, i ara és el moment d'una ‘ampliació' que no es tal, sinó la posada en explotació d'una cel·la ja prevista i aprovada fa anys". L'Ajuntament dels Hostalets de Pierola prega als consistoris veïns que "informin amb el rigor i exactitud a la que estan obligats els servidors públics". A més de les al·legacions, tant Piera com Masquefa van exigir la setmana passada que "s'avancés en el tancament de l'abocador" i lamentaven que "la comarca ja fa temps que ha complert sobradament amb la seva quota de solidaritat".\nDes del consistori afirmen que "restem oberts a qualsevol persona o institució que vulgui consultar la informació corresponent al dipòsit controlat de Can Mata o l'Ecoparc 4 de Can Mata, fet que fins al moment no han realitzat els ajuntaments de Masquefa, Piera o el Consell Comarcal de l'Anoia". Afegir que la Generalitat de Catalunya, que és qui finalment va aprovar la qualificació dels terrenys per tal de donar cabuda a les instal·lacions actuals, disposa -evidentment- de tota la informació correctament expedientada i a l'abast de qualsevol ciutadà o institució. L'Ajuntament dels Hostalets de Pierola "prega, especialment a les institucions, fer un ús correcte de la informació per tal de no expandir informacions inexactes i errònies".\nEn un comunicat, l'Ajuntament hostaletenc assegura que s'ha sotmès a informació veïnal la sol·licitud de modificació substancial de l'autorització ambiental integrada, promoguda per l'empresa Ferrovial Servicios S.A per tal d'explotar una nova cel·la al dipòsit controlat de residus de Can Mata seguint la normativa vigent". Consideren que les argumentacions expressades per alcalde de Masquefa i president del Consell Comarcal i l'alcalde de Piera són "profundament errònies, infundades i no es corresponen amb la realitat del que s'està tramitant" i que volen confondre la ciutadania.\nRemarquen que "en cap cas es tracta d'una ampliació de l'activitat, sinó de l'obertura d'una nova cel·la dins de l'àmbit previst i aprovat l'any 2006, i que ja preveia la posada en marxa d'aquesta cel·la. El pla, aprovat en el seu dia, va donar lloc – entre d'altres activitats- a la construcció de l'Ecoparc4, que dóna treball a vàries famílies dels Hostalets de Pierola, Piera i Masquefa, i també als nombrosos avantatges econòmics que gaudeixen els Ajuntaments de Masquefa i Piera, entre d'altres".


Ulldecona valora en 1,57 MEUR la reparació dels danys causats pels aiguats\nL'Ajuntament d'Ulldecona ha traslladat a l'estat el valor del danys municipals | ACN\nEl consistori ja ha traslladat a l'Estat la declaració d'afectacions per l'episodi\nper Fran Volpi / ACN 16/11/2021 11:33h\nL'Ajuntament d'Ulldecona ha valorat en 1,57 MEUR la reparació dels danys causats pels aiguats que van patir el passat 1 de setembre en infraestructures i equipaments de titularitat municipal.\nInclosos en els ajuts\nInicialment, el municipi no es trobava dins dels ajuts per la declaració de la zona catastròfica, on només es trobaven els pobles veïns d'Alcanar i Vinaròs, però finalment va aconseguir rebre la confirmació per veure's inclòs juntament amb els altres territoris.\nUn cop dins, el consistori ha tramitat al govern la declaració d'afectacions.\n42 camins danyats\nL'alcaldessa d'Ulldecona, Núria Ventura, en declaracions a l'ACN, ha explicat que els principals danys s'ubiquen en la xarxa de camins rurals. A més ha destacat els danys ocasionats a la séquia de la Foia, que recull les precipitacions de la zona del polígon industrial.\nUn total de 42 camins són els inclosos en la llista que el consistori ha fet arribar a la subdelegació del govern espanyol situat a Tarragona. No obstant això, l'Ajuntament ha plasmat en el comunicat al mateix edifici, a la séquia de Foia, la depuradora d'aigües residuals, la biblioteca, l'oficina de turisme, un pàrquing i dues àrees de lleure.\nUn reconeixement que ha trigat dos mesos\nEls episodis viscuts a municipis com Ulldecona o Sant Carles de la Ràpita per fi tindran solució. I és que després de més de dos mesos esperant, el govern espanyol ha declarat que ajudarà econòmicament a la reparació de les zones greument afectades. L'Estat haurà de signar un conveni amb la Generalitat que li permetrà fer efectius els recursos.\nCal destacar que Ventura ha explicat que els propietaris d'habitatges, naus industrials o finques que no tinguessin contractada una assegurança tindran certes complicacions per rebre alguna ajuda.\nL'alcaldessa s'ha mostrat satisfeta amb el conveni i ha afegit que «esperem que finalment la qüestió estigui encarrilada i tant Ministeri com la Generalitat signin aviat el conveni perquè arribin els recursos als ajuntaments».\nAltres institucions també han ajudat\nVentura ha volgut fer especial menció a aquelles administracions que han realitzat inversions per reparar els danys generats a causa dels aiguats com el Departament d'Acció Climàtica o l'Agència Catalana de l'Aigua.\nAquesta última, ja s'ha reunit amb el consistori per garantir un nou sistema d'evacuació de les aigües pluvials de la zona de Valldepins, una de les més afectades per les destrosses, amb nombroses naus i espais inundats.


Suite, a la final de l'Emergenza - Regió7 :: El Diari de la Catalunya Central\nSuite, a la final de l'Emergenza\nEl grup de Santpedor serà a la darrera ronda prèvia a la final mundial del prestigiós concurs musical\ntoni mata i riu | manresa 05.05.2010 | 05:31\nEl grup santpedorenc Suite competirà a la gran final a Razzmatazz ADRIÀ MARTÍNEZ\nEl quartet de pop-rock Suite, que formen Pol Brau (veu i guitarra), Jesús Calleja (veu i guitarra), Valentí Riera (baix) i Oriol Font (bateria), va obtenir la primera posició en la seva semifinal del Festival Emergenza per a grups novells, que es va disputar dissabte passat a la sala Razzmatazz de Barcelona. La banda de Santpedor va superar la tercera ronda del concurs i va aconseguir el pas a la final del proper 26 de juny, que tindrà lloc a l'escenari principal de l'emblemàtica sala barcelonina i atorgarà una plaça per a la gran trobada mundial del proper mes d'agost a Alemanya, on hi haurà les millors formacions de les fases nacionals d'arreu del món.\nEls fans bagencs de Suite van omplir dos autocars i van ser testimonis dissabte a la nit de l'èxit d'un grup que es va crear el 2008 i ja està treballant en el seu segon disc. L'Emergenza es va començar a celebrar l'any 1992 i, des d'aleshores ha aplegat més de 121.000 grups arreu del món, sempre amb la premissa de donar una oportunitat a les bandes emergents.\nSuite va iniciar el seu recorregut el mes d'octubre passat, quan va obtenir la tercera posició en el seu grup de vuitens de final, en un concert celebrat a la sala Mephisto (Barcelona). El dia 8 de gener, la banda va afrontar els quarts de final i va aconseguir el segon lloc, que li va valer el pas a la primera semifinal, celebrada el cap de setmana passat. En aquesta penúltima ronda nacional, els bagencs es van enfrontar a vuit bandes, a les quals va superar abastament en el còmput global dels vots del públic i el jurat. Suite va obtenir 181 punts, davant dels 115 d'Icestorm, una banda barcelonina de metal.\nLa proposta de pop-rock de Suite ha seduït els responsables de valorar les actuacions dels participants. Pas a pas, la formació santpedorenca s'ha fet un lloc en la gran final de Barcelona, on hi haurà els dos primers classificats de cadascuna de les semifinals que se celebren aquests dies. El premi per al vencedor -com també passarà amb el guanyador de la fase de Madrid- serà el viatge al Taubertal Open Air Festival, un dels certàmens de més prestigi que se celebren anualment al continent europeu, el proper mes d'agost.\nSuite actuarà dissabte a la plaça de Sant Domènec de Manresa, a partir de les 8 del vespre, en el marc d'un concert que organitza Creu Roja. Tres hores i mitja després, el quartet es desplaçarà a Santpedor per actuar a la terrassa del bar Aston.


1r AJUT SOLIDARI DEL CONSELL SOCIAL\nEl Consell Social de la URV convoca, per al curs 2005-06, la primera edició de l’Ajut Solidari amb l'objectiu de promoure entre els estudiants de la Universitat l'esperit solidari que els mogui a contribuir, mitjançant les seves pròpies iniciatives, a la millora de la convivència i a la lluita contra la desigualtat social.\nPoden participar-hi els estudiants de la URV que hagin presentat durant el curs 2005-06 algun estudi, treball o projecte de fi de carrera susceptible de materialitzar-se en un projecte solidari.\nEls treballs s'han de presentar abans del 30 de juny de 2006 a la Secretaria del Consell Social de la URV, carrer de l'Escorxador s/n, 43003 Tarragona.\nLa documentació que cal lliurar és la següent:\nOriginal i dues còpies de l'estudi, treball o projecte de fi de carrera\nLa sol·licitud de participació dirigida al Consell Social de la Universitat (trobareu l'imprès a la pàgina web del Consell: http://www.urv.net/ogovern/consellsocial/ajuts.html)\nUna memòria del projecte, d’un màxim de deu fulls, on han de constar:\n- La població a qui s'adreça o se'n vol beneficiar\nEl Consell Social retornarà els treballs no guardonats als seus autors un mes després de resoldre aquesta convocatòria.\nLa dotació econòmica de l’Ajut és d'un màxim de 12.000 € en funció del pressupost del projecte. El 75% d'aquesta aportació s'ha de destinar a estudis de viabilitat i a l'execució del projecte, la resta serà de lliure disposició per al guanyador/guanyadors.\nSón criteris prioritaris que tindrà en compte pel Jurat:\n- La solidaritat del projecte o treball presentat\n- La creativitat i innovació\n- La repercussió social\n- El nombre de beneficiaris de l'acció\n- La repercussió en el territori on s'apliqui\n- La possible aplicació en altres àmbits socials\n- La possibilitat d'obtenir recursos complementaris d'altres entitats públiques i privades, nacionals i internacionals\n- Altres que consideri el Jurat\n- Un membre del Consell Social a més del president i el representant\nEn cas de considerar-se convenient, el Jurat pot demanar assessorament tècnic i professional extern, per tal de fer una avaluació i una valoració prèvies dels projectes presentats.\nResolució i dictamen del jurat\nEl Jurat no admetrà aquells projectes que no compleixin aquestes bases. El secretari del Jurat comunicarà als interessats les causes de no admissió del projecte presentat i els retornarà les còpies lliurades.\nEl dictamen del Jurat és inapel·lable i es donarà a conèixer al guanyador abans del 30 de setembre del 2006.\nEl Jurat pot declarar desert aquest ajut.\nEl projecte guanyador pot ser exposat públicament i l'autor cedeix al Consell Social tots els drets d'edició i publicació.\nTarragona, setembre de 2005


Motllo silicona Decor rodó 460 ml | Gadgets & Cuina\nEl motllo de silicona Decor Round 460 és ideal per realitzar mousses, semifreds, pa de pessic... amb forma arrodonida en 3D. És perfecte per combinar amb altres preparacions i fins i tot per fer inserits. Aquest motllo compta amb una vora interna que li dona un lleuger forma arrodonida a la base de la preparació. Garanteix resultats perfectes no només en la versió semifreda, sinó també en la versió cuita.\nEl Motllo Decor compta amb les següents característiques:\nMesures: Ø 17,5 x h 2 cm\nCapacitat: 460 ml\nMotllo silicona Bacio LLavis\nProductes relacionats de Motllo silicona Decor rodó 460 ml\nMotllo silicona Decor rodó 460 ml?


Alumnes d'ADE d'UManresa aconsegueixen omplir la sala d'actes amb 120 persones amb un tast emprenedor\n120 persones van assistir ahir dijous al Tast emprenedor organitzat per alumnes del grau en ADE d’UManresa amb la col·laboració de l’alumnat d’Hosteleria i Sommelieria de l’Escola Joviat. Els estudiants d’ADE tenien com a repte dins de l’assignatura d’Emprenedoria organitzar un acte i fer que fos un èxit aconseguint l’assistència d’un centenar de persones. La prova es va superar amb escreix, de manera que la sala d’actes de la FUB2 es va quedar petita i algunes persones van haver de seure a terra per seguir l’acte que havien organitzat. Durant l’esdeveniment, els alumnes van presentar treballs en diferents formats relacionats amb el pas del temps en el món del vi, des de la seva elaboració fins al seu consum. Donada la temàtica proposada pel professor Marc Bernadich, els estudiants van contactar amb l’organització de la Fira del Vi del Bages per incloure l’acte en el programa d’aquesta primera edició del certamen. A més de les presentacions dels treballs es va fer un tast de vins que van conduir els alumnes de l’Escola Joviat.


Ximo Puig lliurarà el premi Broseta a Societat Civil Catalana al Palau de la Generalitat - Diari La Veu\nEscriba el número 387415\nL'entitat unionista, que succeeix en el guardó a Joan Carles I, Sofia de Grècia, Felipe González, Nicolas Sarkozi i Javier Solana, entre d'altres, estarà representada pel seu president, José Rosiñol\nLa plataforma antiindependentista i espanyolista Societat Civil Catalana (SCC) rebrà de mans del president de la Generalitat el Premi a la Convivència atorgat per la Fundació Manuel Broseta. Ximo Puig obrirà les portes del Palau de la Generalitat als guardonats i als membres de l'entitat que concedeix el reconeixement dilluns 15 de gener a les 12 hores. L'any passat Puig ja va presidir al Palau de la Generalitat el lliurament del guardó, que va rebre l'expresident espanyol Felipe González. El fet que el president de la Generalitat lliure aquestes distincions és un fet que ja es produïa durant el mandat del Partit Popular.\nL'anunci dels detalls del lliurament l'ha fet SCC per mitjà d'un comunicat en què ha detallat que l'encarregat de rebre el premi serà el seu president, José Rosiñol, qui acudirà a València acompanyat de la junta directiva de l'entitat.\nEn el comunicat, SCC explica que el Premi a la Convivència Manuel Broseta se li atorga "per la tasca que exerceix a Catalunya". En anys anteriors, el premi es va lliurar al rei Joan Carles I, a la reina Sofia i als líders polítics Felipe González, Nicolas Sarkozy i Javier Solana, entre d'altres.\nSCC afegeix que, "a més del lliurament del premi, l'acte comptarà amb les intervencions de José Rosiñol i Ximo Puig, que realitzaran una anàlisi de la situació que es viu a Catalunya i al conjunt d'Espanya".\nLa digitalització i la internacionalització marquen tendència en la sabata valenciana\nLa caiguda del comerç minorista i la transformació del sector a causa de la venda per Internet obliguen el calçat a reinventar-se per a continuar sent competitiu\nMilà, als peus del calcer valencià\nL’empresariat valencià rep aquest dimecres el president de la Generalitat en la cita anual més important per al món sabater\nEscriba el número 412421


Notícies » Ajuntament de Lleida » La Bústia Ètica de la Paeria recull 135 queixes de la ciutadania en el primer any en funcionament\nLleida ha estat pionera en la utilització d’aquesta eina, gestionada per la Sindicatura municipal de Greuges, que garanteix la confidencialitat i és un canal segur per alertar de males pràctiques a l'administració\nDel total de queixes, 55 s'han presentat de manera anònima i la meitat dels registres tenen a veure amb la sostenibilitat i el medi ambient. Destaca la responsabilitat i el bon ús que n'ha fet la ciutadania. De moment, no ha calgut fer cap recomanació ni actuació d’ofici, gràcies a la col·laboració dels serveis i persones afectades de l’Ajuntament\nL'objectiu de l'equip de govern és facilitar eines que atansin l'administració a la ciutadania, que s'hi estableixin relacions de confiança i que hi hagi una millora continua i qualitat als serveis municipals. Això s’alinea amb l’ODS 16 per unes institucions sòlides\nTall de veu de la regidora Elena Ferre sobre el primer any en funcionament de la Bústia Ètica de la Paeria (1,1 MB)\nTall de veu de la síndica Dora Padial sobre el primer any en funcionament de la Bústia Ètica de la Paeria (374,8 KB)\nTall de veu de la tinent d'alcalde Jordina Freixanet sobre el primer any en funcionament de la Bústia Ètica de la Paeria (684,2 KB)\nBústia Ètica i de Bon Govern de la Paeria - 1r any en marxa (1,7 MB)\nLa Bústia Ètica i de Bon Govern de Lleida ha rebut 135 queixes de la ciutadania des que es va posar en marxa avui fa un any. L’eina, que és un canal segur per alertar de males praxis de l’administració, ha tingut una bona resposta per part dels veïns i les veïnes de la ciutat que n’han fet ús amb responsabilitat, així com per part dels serveis municipals, que han atès les observacions plantejades per posar-hi solució. S’han contestat totes les queixes rebudes, excepte una que està pendent. Del total, 55 s’han registrat de manera anòmia i 80 amb la identificació del remitent. La meitat de les queixes fan referències a les àrees de sostenibilitat i medi ambient, seguides per urbanisme i la Guàrdia Urbana.\nLa regidora de Participació Ciutadana i Lluita contra la Corrupció, Elena Ferre, ha posat en relleu que Lleida ha estat pionera en la utilització d'aquest canal electrònic, a través del qual es pot alerta de possibles caos de frau o males pràctiques. I també ho és en què ho gestionés la Síndicatura de Greuges a Lleida. Al desembre la Bústia Ètica de la Paeria es va posar com a exemple en unes jornades organitzades per la Generalitat en què es va deixar palès la necessitat d'habilitar aquest tipus d'eines per a un bon funcionament de l'administració pública. El tràmit es pot fer de manera anònima i incumbeix tant els alts càrrecs, com els funcionaris o qualsevol assumpte vinculat a conflictes d’interès o a contractacions. La bústia posa en coneixement de la Paeria processos o comportaments que poden ser contraris als principis ètics i de conducta. I ha reiterat que es fa amb confidencialitat absoluta, per evitar qualsevol temor a represàlies. Ferre ha agraït el treball i la implicació de la Sindicatura, que actua amb independència, ja que l’administració no pot interferir en la seva tasca.\nLa Síndica de Greuges de Lleida, Dora Padial, ha fet un balanç positiu d’aquest primer any, amb una gran responsabilitat i implicació de l’equip de la Sindicatura. Padial ha explicat que el resultat és satisfactori per la responsabilitat de la ciutadania, que són els actors principals de la bústia, i el suport dels equips tècnics municipals i de les Regidories.La Síndica ha reiterat que la bústia és un canal segur perquè la ciutadania pugui accedir a l’administració i formular les seves queixes i denúncies. En aquest sentit, ha assegurat que és un canal àgil i efectiu, però que no és fàcil de portar, ja que la reserva i la confidencialitat requereixen un treball afegit de dedicació i cura. Padial ha comentat que les queixes estan respostes, amb algun expedient obert que encara s'està investigant.\nLa tinent d’alcalde Jordina Freixanet ha destacat el treball que està fent l’equip de Govern per una administració més oberta i útil. Freixanet, regidora de Govern Obert i Qualitat Democràtica i Institucional, ha remarcat el compromís de l’actual govern amb la transformació digital de l’administració, un procés que passa per establir canals de comunicació directa amb la ciutadania. L’objectiu és que els veïns i les veïnes de Lleida tinguin ‘eines al seu abast per poder-s’hi relacionar i per establir vincles eficaços i de confiança’, ha dit.\nAlguns dels avanços són el web de pressupostos, que mostra una aposta ferma per la transparència; els Consells de Zona, pel que fa a l’obertura en la participació ciutadana, o la digitalització aplicada a totes les esferes públiques, amb la incorporació de més tràmits electrònics, l’aplicació Appunta, etc. En aquest llistat d’experiències de bones pràctiques hi ha també la Bústia Ètica i de Bon Govern. ‘Aquesta eina ha situat la integritat com a eix vertebrador del mandat’ ha afirmat. Tirant endavant amb aquesta iniciativa es vol prevenir i alertar de possibles irregularitats a l’administració. I per avalar-ne el bon funcionament, s’ha posat al capdavant la Sindicatura, també com a garant d’independència. ‘Volem dotar la ciutadania de les eines necessàries perquè l’administració esdevingui més oberta i propera, eficaç i útil, sempre respectant els valors democràtics i buscant la millora continua i la qualitat dels serveis públics’, i ha afegit que tot plegat s’alinea amb la Lleida Valenta, per la qual aposta el govern, i amb l'Objectiu de Desenvolupament Sostenible 16 (ODS) per unes institucions sòlides, per crear institucions eficaces i transparents, reduir la corrupció i garantir nivells de decisions inclusives, participatives i representatives.\nLa Síndica de la Paeria ha detallat les dades registrades a la Bústia Ètica. Per anys, del maig al desembre del 2020 es van rebre 72 queixes, de les quals 26 han estat anònimes i 46, amb identificació. Aquest 2021, des del gener al 5 de maig, s’han recollit 63 queixes. D’aquestes, 29 han estat anònimes i 34 amb identificació. Padial ha posat alguns exemples de les queixes que s’han rebut, que són diversos i inherents a l’activitat diària de la ciutat.\nPer temàtiques, es distribueixen en 20 àrees: Sostenibilitat (42), Medi ambient (19), Urbanisme (16), Guàrdia Urbana (10), Mobilitat (8), Alcaldia (6), Educació (6), Llicència i activitats (5), Disciplina d’activitats (4), Serveis Socials (3), RRHH (2), Oficina de Drets Humans (2), Esports (2), OGAT (2), Economia (2), Informàtica (2), OMAC (1), Oficina Local d’Habitatge (1), Cultura (1) i Parquímetre (1).\nQualsevol ciutadà es pot connectar a paeria.cat/bustiaetica i fer-ne ús per denunciar i aportar proves sobre les conductes o actuacions que cregui irregulars o contràries a l’ordenament jurídic o als principis de bon govern que detecti a la Paeria. La regidora Ferre ha subratllat que l'aplicació garanteix en tot el procés la seguretat, la confidencialitat i que el denunciant pugui preservar el seu anonimat, si així ho desitja.\nLa Paeria designa una persona instructora de caràcter imparcial que farà tasques d’investigació i comprovació dels fets i mantindrà la comunicació amb la persona promotora de la denúncia. Es dona resposta en un termini que no supera els 3 mesos. Segons les circumstàncies, es poden prendre les decisions:\n-proposar l’òrgan competent iniciar el procediment administratiu que correspongui\n-o comunicar a l’autoritat pertinent el contingut de la comunicació, en especial, en casos de presumptes il·lícits penals clars.\nLa gestió de la Bústia va a càrrec de l’Oficina de la Sindicatura Municipal de Greuges, una institució creada per garantir els drets de la ciutadania amb independència i objectivitat. El seu procediment de designació evita que l’administració pugui interferir en la seva tasca.\nEl model i la infraestructura s’ha posat en marxa per la plataforma Xnet i l’Ajuntament de Barcelona. La configuració s’ha fet seguint la recomanació del desenvolupador del programari. Així, la bústia està muntada a l’Azure, en una xarxa aïllada al 100% de la xarxa municipal. Compta amb un servidor Linux Ubuntu, que conté la base de dades i la pàgina web. I també disposa d’un segon servidor Linux Ubuntu que fa les funcions de reverse Proxy per assegurar l’accés de d’internet.\nLa Bústia Ètica i de Bon Govern de l’Ajuntament de Lleida va ser un dels exemples que es van desenvolupar en unes jornades organitzades per l’àrea de Govern Obert de la Generalitat sobre la protecció de les persones alertadores de corrupció, en el marc del Dia Internacional Contra la Corrupció. Les jornades, celebrades a principis de desembre, van comptar amb la participació de la regidora Ferre i la Síndica de Greuges de Lleida que van explicar la implementació d’aquest canal anònim d’alerta d’irregularitats a l’administració, així com de l’experiència dels sis primers mesos en funcionament. En aquestes jornades també hi van ser presents els ajuntaments de Terrassa i Tarragona.


El Teatre del Sol recupera ‘Joseph’ 10 anys després - El diari digital de Sabadell - iSabadell\nEl Teatre del Sol recupera ‘Joseph’ 10 anys després\nTorna a l’escena sabadellenca el text de Tim Rice i Andrew Lloyd Webber que es va representar amb gran èxit tot just fa 10 anys al Teatre del Sol.\nEl nou muntatge Joseph i l’increïble abric en technicolor dirigit per Ramon Ribalta, la direcció musical d’Oleguer Alguersuari i la direcció coreogràfica de Montse Argemí, ha començat les seves funcions amb tres prèvies aquest cap de setmana.\nL’estrena del musical serà aquest dissabte a les 6 de la tarda i arriba al Teatre del Sol amb aires renovats, elements més moderns i amb algunes innovacions tècniques a l’escenari i millores en la il·luminació, respecte a la seva estrena en el mateix teatre fa 10 anys. El director de Joseph, Ramon Ribalta, ha assegurat que li fa “molta il·lusió tornar a estrenar aquest musical després de tants anys de la seva estrena i encara més amb tot aquest equip que el forma”.\nMés que dirigir el que faig és coordinar les persones que treballen en aquest musical. Hi ha molta gent al darrera amb un nivell altíssim; un director musical, una coreògrafa, tècnics…”\nL’elenc el formen cares força conegudes del teatre sabadellenc, entre elles destaquen Cristina Barbero, Joan Baptista Torrella, Alba Valero, Bruna Feliciano, Èric Alés, Marcel Castillejo o Llorenç Costa.\nJoseph i l’increïble abric en technicolor està basat ens els capítols 37-46 del Gènesi, Joseph explica la història d’un dels dotze fills de Jacob, envejat pels seus germans per ser el preferit del seu pare.\nEl muntatge que s’estrena aquest dissabte, es representarà al Teatre del Sol els dissabtes a les 18 hores i a les 21:30 hores i diumenges a les 18 hores. Els dies 30 i 31 de desembre no hi haurà funció.\nVe de nou prorroga funcions\nDegut a l’èxit del muntatge Ve de nou de la companyia Estrena Morena, la Biblioteca del Teatre del Sol prorroga les funcions el proper cap de setmana, els dies 1 i 2 de desembre. Divendres a les 21:30 hores i el dissabte a les 20 hores.\nFoto portada: un moment de Joseph i l’increïble abric en technicolor. Autor: David B.


Puerto Rico oficialitza més de 60 parelles en la primera boda múltiple gai - Regió7 :: El Diari de la Catalunya Central\nPuerto Rico oficialitza més de 60 parelles en la primera boda múltiple gai\nCharlie Martínez i Eliseo Natal feia 41 anys que eren parella; ara el Suprem dels EUA els permet casar-se\njorge j. muñiz ortiz/efe | san juan 18.08.2015 | 07:53\nMés de 60 parelles del mateix sexe van contraure matrimoni al primer casament múltiple gai de Puerto Rico, fet històric possible gràcies a la decisió del Tribunal Suprem d'Estats Units de declarar constitucionals aquestes unions.\nEntre els contraents que van participar en l'històric esdeveniment hi havia Charlie Martínez i Eliseo Natal, que després de 41 anys de festeig, finalment van unir les seves vides al passeig la Princesa, a l'àrea turística del Viejo San Juan. "Avui és un dia meravellós i increïble per a nosaltres", va assegurar Natal, qui va explicar que havia conegut el seu ara marit a Nova York en la dècada del 70, en el temps l'homosexualisme era molt més criticat, assenyalat i discriminat que ara.\n"El missatge és que les persones poden fer-se la seva pròpia vida, ser felices i estimar-se al nivell que vulguin estimar-se, tant és el que facin", va afegir Natal, un militar retirat, abans d'arrencar la marxa nupcial i caminar davant de centenars de visitants que havien acudit a la cerimònia.\nLes més de seixanta parelles van ser casades per 23 líders de diferents congregacions religioses davant de la seu de la Compa- nyia de Turisme de Puerto Rico, agència que promou l'illa caribenya com a destinació internacional de noces per a persones del mateix sexe.\n"Estàvem esperant que fos legal completament, sinó ja ens hauríem casat, però gràcies a Déu es va donar", va afegir Natal, que va dir que al principi de la seva relació havia de amagar-se i la seva família no acceptava la relació, ja que volia que fos ministre religiós, i la de la seva parella anhelava que tingués un fill.\nEls nous matrimonis es beneficiaran dels mateixos drets de què disposen les parelles heterosexuals, com ara fer conjuntament les declaracions sobre ingressos, els drets de pensions i el d'herència, tal com estipula el Codi Civil de Puerto Rico. "Es el millor que ens ha tocat, perquè ara si ell es posa malalt, jo puc estar amb ell i ningú no es pot ficar en això", ha expressat Natal.


Operació Lenglet en marxa amb una fòrmula que convé a tothom - XCatalunya.cat\nOperació Lenglet en marxa amb una fòrmula que convé a tothom\nClement Lenglet és un dels jugadors que ha de marxar del Barça quan abans millor\nEl Barça té mala peça al teler amb una sèrie de jugadors que cada vegada aporten menys però que tenen un sou elevat. Els dos exemples més clars són Coutinho i Umtiti. I diem més clars ja que, a banda de ser dos dels futbolistes que més cobren de la plantilla, la seva aportació es gairebé nula (en el cas d’Umtiti directament perquè no té minuts) i a la vegada la seva actitud és cada vegada més tòxica. En el cas de Coutinho està creant molts problemes amb la resta de la plantilla. No li perdonen el què va fer a Balaídos negant-se a escalfar.\nDesprés de l’eliminació de la Champions, el Barça ho té clar: a l’hivern hi haurà més moviments dels esperats. Cal primer concretar les sortides i a Joan Laporta ja se li ha acabat la paciència. En marxaran bastants a banda de Coutinho i Umtiti. Luuk de Jong, Riqui Puig… la llista de jugadors que no estan a l’alçada és molt llarga.\nUn altre jugador amb qui es vol acabar de manera més amistosa és Clement Lenglet. El central ha baixat molt el rendiment en els darrers anys i cada vegada que toca la pilota deixa els seguidors culers amb l’ai al cor. Per sort, Clement Lenglet no és com altres jugadors i no posarà tants entrebancs per sortir. Hi ha diversos equips interessats i un d’ells és l’Atlético de Madrid. El Barça té una bona relació amb el club matalasser i hi ha una fòrmula que s’està estudiant pel traspàs del francès.\nEs tracta de fer el mateix que es va fer amb Antoine Griezmann: una cessió amb opció de compra obligatòria a final de temporada. D’aquesta manera el Barça alliberaria una fitxa i reduiria massa salarial.\nTags: Atlético de Madrid, Lenglet


Un tren de Rodalies atropella una persona i interromp la circulació a Castelldefels\nUn tren de Rodalies ha atropellat una persona a Castelldefels aquesta tarda | CatalunyaDiari\nUn tren de Rodalies atropella mortalment una persona entre Castelldefels i Garraf\nEl tràgic succés ha tingut lloc a l'estació de Platja de Castelldefels\nJúlia Navarro dimecres, 1 de juliol 2020 - 20:35h | Actualitzat a 01/07/2020 21:12h\nNou atropellament de Rodalies de Catalunya. La línia R2 Sud ha quedat completament interrompuda aquest dimecres al voltant de dos quarts de nou en els dos sentits de la marxa, entre Castelldefels i el Garraf, després que un comboi hagi atropellat una persona a l'estació de Platja de Castelldefels.\nLa incidència ha afectat de ple la resta de línies que circulen per aquest punt de la xarxa viària, com l'R16, l'R15, l'R14 i l'R17. A les 20.45 hores totes les línies acumulaven com a mínim 45 minuts de retard. Ara bé, cap a les 20:55 hores j s podia circular per una sola via, encara que els trens no s'aturaven a l'estació de l'atropellament.\nEls Bombers rescaten una persona ferida a Lloret de Mar\nUn altre incident que ha tingut lloc aquest dimecres ha estat el rescat d'una persona a Lloret de Mar, a la comarca de la Selva. Segons han informat els Bombers de la Generalitat, cap a les 16.47 hores han rebut un avís que informava d'una persona caiguda a la zona de roques de la platja de Fenals del municipi costaner.\nFins al lloc dels fets s'han desplaçat mitjans aeris i també tres dotacions del cos d'emergències. La víctima ha estat recollida amb un helicòpter, i posteriorment ha estat traslladada fins a la platja, on esperaven els tècnics del Sistema d'Emergències Mèdiques (SEM).\nEl conseller d'Educació, Josep Bargalló, en la roda de premsa de l'inici del curs escolar\nImatge de l'explosió al carrer Toledo de Madrid.\nEl Govern assegura que amb les restriccions actuals es podrien celebrar les eleccions del 14 de febrer.\nAlmenys tres persones han mort aquest dimecres a la tarda arran de l'explosió en un edifici del centre de Madrid.\nImatge d'arxiu d'una detenció dels Mossos d'Esquadra\nMeritxell Budó i Pere Aragonès, els caps visibles de JxCat i ERC al Govern.\nPrimer pla de Fran Rivera parlant amb la premsa\nL'OMS fa una crida a la calma davant la falta de proves\nLa reina Letícia, gelosa amb l'ex del rei Felip, que torna al centre mediàtic\nDiversos veïns de Matalascañas l'han increpat, li han cridat «fora, fora» i l'han insultat\nMercadona obrirà una nova botiga al barri de la Sagrada Família\nEl republicà Adam Tomàs és l'alcalde d'Amposta des de l'any 2015.\nTemps catalunya dijous 21 gener 2021\nKiko Rivera ha pres una important decisió laboral\nL'horòscop diari del 21 de gener


Els efectes que poden tenir els antecedents penals, recollits en una web\nLa web "Antecedentes penales" s’emmarca en el projecte “La regulació dels antecedents penals: el seu efecte en l’accés al mercat de treball dels joves” del Grup de Recerca en Criminologia i Sistema Penal de la UPF.\nEl projecte de recerca "La regulació dels antecedents penals: El seu efecte en l’accés al mercat de treball dels joves", que porta a terme el Grup de Recerca en Criminologia i Sistema Penal de la UPF, amb el suport del programa RecerCaixa, vol reduir els efectes d’exclusió laboral i social que provoquen els antecedents penals.\nLa finalitat del projecte és crear un sistema per a la comprovació dels antecedents penals en el món laboral que ponderi de forma racional les necessitats de protecció pública amb la reinserció laboral i establir un sistema que permeti la cancel·lació anticipada dels antecedents penals.\nEn aquesta línia, Elena Larrauri i Martí Rovira, professors del Departament de Dret i investigadors del Grup de Recerca en Criminologia i Sistema Penal de la UPF, amb la col·laboració del graduat en Criminologia Àlex Park, han elaborat recentment la pàgina web “Antecedentes Penales”.\nEl seu objectiu és resoldre dubtes que puguin tenir les persones condemnades per algun delicte, i ajudar-los a saber com els pot afectar el fet de tenir antecedents penals en altres àmbits, més enllà del sistema penal.\nLa nova web, que vol proporcionar informació útil a aquest col·lectiu, tant pel que fa a la presa de decisions futures com per a la seva reinserció laboral. També vol esdevenir una eina a l’abast dels advocats, altres professionals i associacions de voluntaris, que treballen amb persones condemnades o en el sistema de justícia penal, que els permeti assessorar les persones afectades pel que fa als efectes dels antecedents penals.\nEls diferents registres del sistema penal que inclou la web\nLa web ofereix una compilació de la regulació vigent sobre els efectes dels antecedents penals, que fins a aquest moment es troba dispersa en diferents lleis i reglaments. Fa referència als efectes de diferents tipus de registres del sistema penal, cadascun dels quals està regulat de manera diferent.\nS’inclouen registres que contenen condemnes a majors d'edat, registres de penes a menors d'edat, registres de mesures de seguretat i els registres dels anomenats “antecedents policials”. També s’incideix especialment en l’obligació de presentar un certificat amb informació de delictes de naturalesa sexual en totes aquelles professions i activitats de voluntariat que impliquin un contacte freqüent amb la infància.\nEls antecedents penals, un obstacle per a múltiples facetes\nTal com es mostra a la pàgina web, actualment els antecedents penals restringeixen oportunitats laborals i alguns drets polítics i socials. Per exemple, existeixen més de quaranta professions en les quals alguna llei requereix la presentació del certificat d'antecedents penals, i moltes d’altres en què fa falta el nou certificat de delictes de naturalesa sexual.\nEls antecedents penals també són un obstacle per obtenir i renovar el permís de residència i de treball, i per adquirir la nacionalitat. A més, la legislació estableix casos en què disposar d'antecedents penals pot impedir obtenir el permís d'armes, optar a algunes ajudes socials, o exercir determinats drets polítics i cívics.\nEl projecte de recerca a "La regulació dels antecedents penals: El seu efecte en l’accés al mercat de treball dels joves", dirigit per Elena Larrauri, catedràtica en Dret Penal i Criminologia de la UPF, s’emmarca en la convocatòria d’ajuts RecerCaixa 2013, impulsada per l’Obra social “la Caixa” i l’Associació Catalana d’Universitats Públiques (ACUP).\nEn el marc acadèmic d’aquest projecte, que compta amb un equip multidisciplinari, format per juristes, sociòlegs i politòlegs, també s’han organitzat seminaris, redactat diferents articles nacionals i internacionals i una tesi doctoral.\nCinc projectes de recerca de la UPF han aconseguit ajuts de RecerCaixa\nExperts en la reinserció i en el dret a l'oblit debatran sobre els efectes dels antecedents penals en l'entorn laboral


McLaren repeteix a Sepang el guió de Melbourne\nHamilton i Button copen la primera fila i De la Rosa fa un temps que li permet ser a la graella de sortida\nNURIA GARCÍA BARCELONA 25/03/2012 00:00\nLewis Hamilton i Jenson Button van confirmar ahir que el que va passar al circuit urbà de Melbourne no va ser casualitat. Els dos pilots de McLaren van tornar a copar les dues primeres posicions del Gran Premi de Malàisia, tal com van fer fa set dies a Austràlia. Hamilton va superar per només una dècima el seu company d'equip i es va poder adjudicar la segona pole de la temporada. Darrere seu sortirà Michael Schumacher, que també va demostrar que els Mercedes tenen potencial per plantar cara i lluitar pel podi.\nI si McLaren és la cara, Ferrari continua sent la creu. L'equip italià segueix sense millorar i els entrenaments oficials són un patiment constant per a ells. Alonso, amb problemes al KERS, sortirà vuitè, i el seu company, Felipe Massa, dotzè.\nDels pilots capdavanters, qui va arriscar més ahir va ser Sebastian Vettel. El pilot de Red Bull va marcar el seu millor temps amb pneumàtics durs i, per tant, a diferència de la resta de pilots, prendrà la sortida amb aquest compost. Vettel portarà una estratègia diferent de la resta, que, en principi, li permetrà anar més de pressa amb els pneumàtics tous al final de la cursa.\nPrimera cursa de De la Rosa\nPedro Martínez de la Rosa podrà debutar avui amb el seu HRT en una cursa. Si a Austràlia no va aconseguir un temps que li permetés sortir, la feina dels mecànics durant aquests set dies ha fet que el cotxe pugui anar una mica més de pressa, prou per marcar un temps amb el qual l'organització els ha permès ser a la graella de sortida. Així doncs, Sepang viurà el debut en una cursa dels HRT. "Omplirem el tanc de gasolina per primera vegada i farem les primers aturades a boxs. Podrem provar coses pensant en Europa", assegurava un satisfet Pedro Martínez de la Rosa.


post-COVID19 | FoCAP\n16 divendres abr. 2021\nPubliquem una carta que ens ha fer arribar la sòcia Thaïs Clusa: ” Per la nostra salut: despertem-nos i despertem-los! “\nEstem aplicant el concepte de les cures inverses; invertim molta energia, recursos i temps en aspectes poc rellevants, en termes de salut, d’una sola malaltia en detriment de moltes altres tant o més greus que es diagnostiquen, es tracten, s’acompanyen i es curen des de l’atenció primària. Tot aquest canvi radical en la manera d’atendre la nostra població i d’entendre la professió, sempre a prop del malalt i a la capçalera del seu llit, produeix un desgast i un malestar emocional profund de les sanitàries.\nEntrevista a Joan Benach: “Cal crear un Servei Nacional de Salut públic, ben finançat i democràtic. No podem seguir fent mesures parcials i reactives”\n27 Dimarts oct. 2020\nPosted by FoCAP in Enllaços, Polítiques sanitàries\npost-COVID19, Sistema públic de salut, sistema sanitari, sistema sanitari català\nEns fem ressò de l’entrevista a Joan Benach publicada al Diari de la Sanitat en la qual es recull la seva opinió sobre els temes de l’actual moment més destacats dels sistemes sanitaris i de la salut de les poblacions: els impactes psicosocials i de salut de la pandèmia de COVID-19 en grups i indrets diferents; la precarització dels sistemes sanitaris públics, en especial de l’atenció primària i els serveis socials, a causa de les polítiques neoliberals; l’ànsia de creixement permanent del capitalisme amb el que comporta de consum de recursos i de destrucció de la naturalesa.\nBenach considera que el model sanitari hegemònic no és el més efectiu, ni el més eficient, ni el més equitatiu, ni el més humà. És un model biomèdic i reduccionista que fragmenta el cos i oblida la integralitat psico-bio-social humana. I defensa que «No podem seguir fent mesures parcials i reactives. Cal crear un Servei Nacional de Salut públic, ben finançat, de qualitat i democràtic al servei del poble. I ens cal també, no ho oblidem, que aquest nou model estigui en sintonia amb la crisi de civilització que vivim (de salut, cures, econòmica, ecològica i política)».\nLa lectura de l’entrevista ens convida a tenir una mirada àmplia més enllà de la pandèmia que ens absorveix el dia a dia, i a pensar de manera sistèmica, perquè en realitat la pandèmia i les seves conseqüències són un fidel reflex del model econòmic, social, polític i sanitari dels nostres temps.


Ets especial | Míriam Díez Bosch | Directora Observatori Blanquerna de Comunicació, Religió i Cultura | Articles | El Punt Avui\nEts especial Ets especial Ets especial Ets especial + Ets especial E-mail\nDirectora Observatori Blanquerna de Comunicació, Religió i Cultura - 12 juliol 2021 2.00 h\nEts especial Ets especial Ets especial Ets especial Ets especial E-mail\n“Jo no sé com voteu, vosaltres, però jo desconfiaria d’un partit polític que no inclogui com a prioritat la protecció dels més vulnerables, discapacitats, mancats i derrotats\nHaver nascut sobre una ortopèdia marca. No només perquè la discapacitat ha estat sempre propera sinó perquè els teus ulls n’han vist de molts tipus i graus. Haver conviscut amb cadires de rodes i amb pròtesis i ortesis et familiaritza amb un imaginari que t’aboca a la discapacitat. Començant per la teva. Tots en tenim o som capaços parcialment per a moltes coses. Hem crescut amb diverses nomenclatures, des de minusvàlid, que està desterrat per políticament incorrecte, a altres que ni goso escriure. Mutilats, atrofiats, escapçats. Diversament funcionals. Diferents. Altres. Ho atribuïm d’entrada a deficiències físiques. Partim de la perfecció, d’un cos amb dues cames, dos braços, etc. Aquest cos és l’exemple de la suposada normalitat. A casa meva no m’han ensenyat a fer servir la paraula normal. S’ha prioritzat el concepte especial o diferent.\nEn el llenguatge quotidià ens podem referir a discapacitats físiques (motrius o no), sensorials, de comunicació i parla, intel·lectuals o discapacitats derivades de trastorn mental. Per a l’administració, si es pren com a referència la definició clàssica de discapacitat, totes les persones en algun moment de la vida presentaran algun tipus de discapacitat, relacionada amb restriccions o absències de capacitat per desenvolupar tasques quotidianes. En algun moment anirem a menys. S’ha avançat, en la descripció de la discapacitat. La mateixa Organització Mundial de la Salut l’havia definit com una absència de la capacitat de fer activitats de manera “normal”. Era als anys vuitanta. Ara ja ho considera un fet multifactorial i la defineix com el resultat de la interacció entre la deficiència d’una persona i les barreres de l’entorn, que suposa una limitació en l’activitat i la conseqüent restricció en la participació en igualtat de condicions que la resta de ciutadans. L’èmfasi és en els entorns restrictius que incideixen negativament. La discapacitat no ha d’impedir el desenvolupament d’una vida amb qualitat però això implicaria que la societat ho té sempre present, i no és així. Una societat amb alt grau de qualitat té resolta aquesta qüestió, no l’amaga i la protegeix.\nLa Comissió vaticana COVID-19 juntament amb la Pontifícia Acadèmia per a la Vida han tret ara un document que promou l’amistat amb persones amb discapacitat, per aprendre d’elles i dels seus cuidadors. No és un brindis al sol. La nota és un avís perquè es tingui en compte les persones amb discapacitats que mereixen atenció i suport especials perquè la pandèmia ha impactat desproporcionadament les seves vides de manera negativa. El Vaticà lamenta que no es tingui en compte la persona discapacitada quan es planifica o es prenen decisions que l’afecten en polítiques i intervencions de salut pública. Es demana donar suport a les persones amb discapacitat i a les seves famílies de manera coordinada i integrada en totes les especialitats mèdiques i en diversos sectors del govern i de la societat. I finament preveu el compromís per desenvolupar sistemes de salut pública basats en la solidaritat i en una opció preferencial pels pobres i vulnerables. Les lliçons de la discapacitat en pandèmia són provocadores. Són un desafiament a adoptar una nova perspectiva sobre el significat de la vida. Ens conviden a acceptar la interdependència, la responsabilitat mútua i la cura dels altres com a estil de vida i com a vida de promoure el bé comú. Els documents vaticans que fan recomanacions són més útils quan són autocrítics i propositius, i aquest ho és. Fa una crida especial a les entitats que des del cristianisme s’ocupen de la discapacitat (són innombrables i presents a tot el món). Els demana lideratge per respondre a les necessitats i suggereix prioritzar les persones amb discapacitat que amb la pandèmia poden perdre la facilitat i l’accés als serveis d’ajut.\nNo estem preparats per conviure discapacitadament. Les persones que sí ho fan ens ajuden a entendre el món des dels marges i des de la vulnerabilitat. L’arrogància institucional ha acabat dictaminant que la norma és un tot perfecte, i que qui no ho té tot és un mancat. Jo no sé com voteu, vosaltres, però jo desconfiaria d’un partit polític que no inclogui com a prioritat la protecció dels més vulnerables, discapacitats, mancats i derrotats.\nEl Punt Avui. Girona 12-07-2021, Pàgina 40\nEl Punt Avui. Nacional 12-07-2021, Pàgina 32


Berga redobla la seva aposta per fomentar el consum d'aigua per la Patum - Regió7 :: El Diari de la Catalunya Central\nBerga redobla la seva aposta per fomentar el consum d'aigua per la Patum\nEl consistori signa un conveni amb l'empresa Sant Aniol, que regalarà 80.000 ampolles petites durant els propers 4 Corpus i les reciclarà\nd.c.c. 08.01.2020 | 23:55\nPer l'esquerra, Ferran Ribalta amb l'alcaldessa de Berga, Montse Venturós, signant el conveni, ahir AJUNTAMENT DE BERGA\nPer l'esquerra, Ferran Ribalta amb l'alcaldessa de Berga, Montse Venturós, signant el conveni, ahir\nDel 2011 al 2016 la imatge de la Patum es va associar a la marca de cerveses Damm, que va ser el primer mecenes de la festa. Durant aquells cinc anys va aportar un total de 143.000 euros per finançar-la. Aquell conveni de patrocini no es va renovar i fins ara no n'hi ha hagut cap més. Enguany, l'Ajuntament de Berga estrenarà una nova vinculació comercial diamentralment oposada a la que hi havia al seu dia amb l'objectiu clar de fomentar el consum responsable de begudes durant les festes del Corpus, una celebració que tradicionalment ha estat associada a la ingesta d'alcohol.\nAhir, Montse Venturós, alcaldessa de Berga, i Ferran Ribalta, director general de l'empresa Sant Aniol, van segellar una aliança pels propers 4 anys: l'empresa de la Garrotxa subministrarà de forma gratuïta aigua per Patum fins al 2023. Regalarà 20.000 ampolles cada Corpus, en total seran 80.000 ampolles de 33 cl cadascuna etiquetades amb el disseny i el lema de la campanya La Patumaigua.\nLa regidora de Patum, Roser Valverde, ha recordat que aquesta iniciativa «s'emmarca en la campanya impulsada per les àrees de Joventut i Festes per incentivar el consum d'aigua i fomentar la reducció dels riscos associats als primers consums d'alcohol i altres drogues entre la població adolescent i jove durant les festes que se celebren al municipi i, especialment, durant el Corpus berguedà». Durant les tres últimes edicions de la Patum, el consistori berguedà ja havia regalat ampolles d'aigua. El 2019 va fer un pas més i per primer cop va dissenyar una campanya, La Patumaigua amb l'eslògan «L'aigua també vol anar a Patum» i va regalar 15.000 ampolles d'aigua petites.\nEn declaracions a Regió7, la regidora Roser Valverde ha explicat que la campanya del 2019 «va funcionar molt bé» i que per aquest motiu el govern de la CUP tenia clar que s'havia de mantenir aquesta aposta. La voluntat del consistori ha casat a la perfecció amb l'objectiu de l'empresa Sant Aniol, que comercialitza aigua mineral volcànica de la Garrotxa. La firma «vam contactar» amb l'executiu berguedà per parlar d'una possible aliança, ha explicat a aquest diari Ferran Ribalta, director general de la firma. Per a l'empresa vincular el seu nom a una festa com la Patum «és tot un honor». Per la seva banda, l'executiu berguedà reforça la seva aposta per llançar el missatge que no s'ha d'abusar de l'alcohol durant la celebració de festes populars com la berguedana.\nEl representant de Sant Aniol pensa que el matrimoni entre la Patum i la seva empresa llança un missatge molt clar: «L'aigua és una beguda que ajuda a viure les celebracions d'una manera responsable». Ribalta ha reconegut que la firma estava interessada a aprofitar «l'impacte i el ressò que té una de les grans festes de Catalunya». En aquets sentit ha assegurat que «aquesta col·laboració és molt gratificant».\nEl consistori no ingressarà diners per finançar la Patum amb l'acord amb Sant Aniol però l'entesa li permet establir una forma de col·laboració per fomentar el consum responsable de begudes alcohòliques i llançar una imatge positiva. L'empresa regalarà les aigües i es fomentarà que es reomplin en fonts específiques. També té previst posar punts de recollida a la zona del passeig de la Indústria i plaça Viladomat per reciclar el plàstic PET de les ampolles. En aquest sentit, Ribalta ha dit que, pel que fa a l'ús de plàstic, «sabem que som part del problema i volem ser part de la solució». Per això estudien la manera com donaran nous usos i reutilitzaran les ampolles per fer-ne productes (samarretes o bosses) reciclats de marxandatge.\nPer la seva banda, l'Ajuntament de Berga inclourà el logotip de Sant Aniol als cartells de la Patum i també als de la Patum Infantil, al fullet dels actes principals que es distribueix a les llars berguedanes i al programa de mà de la festa.\nLa regidora Roser Valverde ha dit que el govern no es tanca a escoltar ofertes de possibles patrocinadors de la festa. Amb tot, ha deixat clar que prioritzen que sigui finançada amb diners públics. El 2019 va ser l'any que el Govern català va donar menys diners (21.000) per a una festa que en va costar almenys 300.000. Per aquest motiu l'executiu local ha reclamat a la Generalitat -un clam repetit al llarg dels anys- un finançament suficient i estable per a la Patum.


Detox guiat per whatsap del 27 al 29/10: - Vitam pleni\nDetox guiat per whatsap del 27 al 29/10:\noctubre 13, 2017 octubre 14, 2017 Astrid Barqué\nEl cap de setmana és un bon moment per fer una depuració ja que, probablement s’està lliure d’obligacions laborals i es podria aprofitar per depurar l’organisme d’excessos. Però també ho volem fer fàcil així que hem pensat i ho fem amb un grup conduït des del mòbil en un grup de whatsapp per només 8€ (preu total).\nEl grup de whatsapp és per ajudar a tothom qui vulgui aprofitar el dia i guiar de manera grupal el pla detox de 2 dies. S’ha de tenir en compte que aquest és un grup d’ajuda però que mai pot substituir una consulta personal amb la nutricionista. Aquest pla detox està pensat per persones sanes i que no estiguin alletant els seus fills, entenent que el pit és més del 60% de l’alimentació del nadó.\nL’equip de professionals vitampleni, encapçalat per l’Astrid Barqué anirem donant tot el contingut necessari per les jornades en el mateix grup, inspirant i donant suport en aquells moments de gana o debilitat que pots tenir durant les jornades. A més, al treballar via grup, les persones que en formeu part també us aneu motivant entre vosaltres creant un clima de treball coperatiu a distància.\nSi tens ganes i estàs disposat/ada a comprometre’t a poder fer un pla DETOX des de casa del 27/10 a la tarda fins al 29/10 al matí i et pot ajudar estar en el grup de whatsapp només cal que ens enviïs ALTA DETOX al 610952248. Et donarem el número de compte on fer l’ingrés de 8€ i un cop ens hagis enviat el rebut t’inclourem en el grup.\nLa data límit per a les inscripcions és divendres dia 27 a les 11h del matí.\n← Extraescolars de cuina per infants, curs 17-18\nAranyes de xocolata – Halloween →


ᐅ Disseny web Llíria - Disseny de pàgines web Llíria\nDISSENY WEB LLÍRIA 100% PROFESSIONAL\nLi oferim disseny de pàgines web Llíria professionals i 100% responsive per a tot tipus de dispositius,\nExperts en disseny web Llíria\nComptem amb molts anys d'experiència en disseny web Llíria de tot tipus de sectors i activitats. Som experts en la creació de tot tipus de pàgines web potents i elegants, utilitzant les millors eines, tècniques i tecnologia del mercat.\nEl nostre equip professional analitza i confecciona en cada cas una proposta de disseny web Llíria a mida, tecnologia, model i estratègia comercial que millor encaixa amb les necessitats de cada projecte i client.\nRealitzem disseny web Llíria 100% responsive i amb optimització a paràmetres SEO Google inclosa, ja que som experts en aquest tipus de disseny web Llíria parametritzat específicament per a posicionar-se òptimament a Google, tant a nivell d'estructuració del disseny web Llíria com en la dinàmica de continguts.\nDisseny web Llíria. Experts en la creació de pàgines web Llíria.\nEl nostre objectiu alhora de crear un disseny web Llíria és la de transmetre elegància, professionalitat i envergadura a l'empresa, amb l'objectiu de generar imatge de marca i que l'empresa estarà a l'alçada de qualsevol tipologia de client a internet.\nDisseny web Llíria. Molts anys d'experiència en el disseny web Llíria.\nTots els nostres dissenys web Llíria compten amb la base tecnològica adequada per poder evolucionar i millorar sense limitacions, junt amb una potent optimització de sèrie per a SEO en cercadors, és a dir el seu òptim Posicionament web, sobretot Posicionament Google i òbviament, l’optimització a qualsevol tipus de dispositiu com mòbils, tauletes, etc.. 100% Responsive i auto-gestionable!\nDisseny web Llíria. Oferim tot tipus de disseny web Llíria.\nRealitzem qualsevol tipus i model de pàgines web, des del disseny web Llíria comercial corporatiu a portals sectorials, cercadors, directoris, landings, blogs i fins a models de negoci on-line innovadors.. Utilitzem diferents tipus de programació, tecnologia i plataformes CMS, sempre en funció del projecte de disseny web Llíria final a desenvolupar. Amb Gestinet, tot allò que pugui ser imaginat, ho podem traslladar a web =)\nPlanificació de tot tipus de projectes de disseny web Llíria a mida del client.\nDisseny web Llíria i desenvolupament amb llenguatges de programació actuals i escalables.\nEstudi de les necessitats del client amb plantejament estratègic del disseny web Llíria.\nOpcions de disseny web Llíria personalitzades per diferents dispositius.\nDisseny web Llíria, 100% responsive\nEl disseny de pàgines web Llíria responsive o adaptatiu és una tècnica de disseny web Llíria que busca la correcta visualització d'una mateixa pàgina en diferents dispositius. Des d'ordinadors d'escriptori a tablets i mòbils. Avui dia accedim a llocs web des de tot tipus de dispositius; ordinador, tablet, smartphone… pel que, cada vegada més, ens sorgeix la necessitat que la nostra web s'adapti a les diferents grandàries d'aquests.\nA Gestinet ens preocupem de plantejar el disseny web Llíria també per afavorir les conversions utilitzant tots els recursos per crear call to action (trucades a l'acció) eficaços i atractius, d'aquesta manera afavorim la conversió dels visitants en clients, o la conversió de les visites en vendes.\nA Gestinet som experts en disseny web Llíria.


Detingut a Alacant un depredador sexual que captava menors amb fins pedòfils - Diari Valencià\nPortada » Actualitat » Detingut a Alacant un depredador sexual que captava menors amb fins pedòfils\nDetingut a Alacant un depredador sexual que captava menors amb fins pedòfils\nFins al moment han sigut identificades 80 víctimes que havien sigut captades mitjançant diferents tipus d’enganys per a ser derivades a diferents plataformes i induir-les a participar en activitats d’índole sexual\nL’operació ha permès la detenció d’altres 21 persones que actuaven des d’Europa i Amèrica del Nord\nLa Guàrdia Civil, en el marc de l’operació “CRAVEN”, ha procedit a la detenció d’una persona en la localitat d’Alacant, integrant d’un grup criminal internacional dedicat a la captació de menors en Internet amb finalitats sexuals.\nL’operació es va iniciar fa dos anys, en descobrir el FBI (Federal Bureau of Investigation) d’Estats Units l’existència de diversos grups organitzats que operaven a través d’una plataforma online de videoconferències per a aconseguir la participació de menors en activitats de tipus sexual, gravant en vídeo aquests comportaments.\nUna vegada intervinguda la plataforma i descoberts els vincles amb el nostre país, el FBI va traslladar aquesta informació a la Guàrdia Civil a través del grup de treball VCACITF (Violent Crimes Against Children International Task Force).\nEl treball conjunt realitzat durant aquests dos anys, mitjançant la vigilància activa a través del ciberpatrullatge i la utilització d’agents encoberts, ha permès la identificació i detenció d’altres 21 persones fins al moment, estant previstes noves actuacions en diferents països.\nDetingut a Alacant\nDurant el monitoratge de la plataforma utilitzada pels investigats, es van trobar indicis que un dels seus més actius components realitzava la seua activitat des d’Espanya, el qual es feia passar per diferents menors d’edat en les seues tasques de captació.\nUna vegada identificat plenament i constatada la seua activitat en la plataforma investigada així com en diferents xarxes socials, es va dur a terme l’entrada i registre en el seu domicili, on es va trobar abundant material pedòfil suposadament produït per l’ara detingut.\n“Hunters i Loopers”\nEl grup del que formava part aquesta persona estava estructurat en diferents rols que, al seu torn, es divideixen en dos grups principals als quals ells mateixos van batejar amb els noms de “Hunters” i “Loopers”. Els “hunters” (caçadors) realitzaven les tasques de captació de menors en diferents xarxes socials, centrant el seu objectiu principalment en xiquetes de 8 a 14 anys d’edat. La seua labor consistia en, mitjançant l’ús de perfils amb fotos d’altres menors, aconseguir atraure a les seues víctimes a la plataforma de videoconferència.\nUna vegada que les menors visitaven aquest lloc arribava el torn dels “loopers”. Els individus amb aquest rol emetien vídeos prèviament gravats d’altres menors amb la finalitat de que les seues víctimes pensaren que estaven interaccionant amb altres persones de la seua mateixa edat i no amb adults.\nAquests vídeos emesos eren en uns casos descarregats d’Internet i en uns altres es tractava de les imatges captades de les pròpies víctimes del grup. El detingut a Alacant alternava tots dos rols i a més realitzava tasques de coordinació i adreça dins del grup, arribant a establir una sèrie de regles d’obligat compliment, com per exemple no interactuar en privat amb les menors, exigint a la resta de components que compliren amb els rols que tingueren encomanats, sota amenaça de ser expulsats.\nArran dels diferents enganys utilitzats per aquesta persona amb les seues víctimes, aquest va aconseguir que les mateixes realitzaren diversos tipus d’activitats sexuals, arribant a sol·licitar-los pràctiques totalment aberrants que al mateix temps eren gravades i emmagatzemades en diferents dispositius intervinguts al detingut.\nL’anàlisi de la informació intervinguda en el domicili registrat ha servit per a conèixer, a més de les identitats que aquesta persona utilitzava en la seua activitat delictiva, altres plataformes utilitzades amb la mateixa finalitat. Aquesta nova informació ha servit per a obtenir dades clau sobre altres pedòfils, tant a Espanya com en diferents països d’Europa i Amèrica del Nord, en la qual ja s’està treballant per a la seua difusió tant en el marc de VCACITF com a través de EUROPOL.\nD’altra banda, l’estudi de l’important volum de vídeos produïts pel detingut ha permès conèixer noves víctimes, la identificació de les quals està en curs. La recerca ha sigut duta a terme pel Departament de Delictes Telemàtics de la Unitat Central Operativa de la Guàrdia Civil.\nAlacant L'Alacantí Pedofília\nBenicarló firma la cessió de la N-340a


Equip de so gran – Casals de Joves de Catalunya\nInformació pel lloguer de l’equip de so gran\n1.Equip de so. Com es pot demanar?\nEs pot llogar tot l’equip sencer o algun dels components per separat.\nEl lloc de recollida/retorn serà la seu de Casals de Joves: c/ Independència, 357. El material es carregarà i descarregarà amb l’ajuda de les persones de l’entitat interessada i persones de l’ST.\n4. Quin material té l’equip?\nTaula de so, monitors, microfonia, cablejat, suports i PA’s actius. Es pot demanar tot l’equip o només el material necessari, depenent de l’activitat.\nLes PA (YAMAHA DXR15) tenen un nivell de pressió de primera classe i una amplitud de banda total, combinada amb un amplificador de classe D i amb un woofer d’alta potència.


En què fixar-se abans de contractar un serraller\nCONTINGUT PATROCINAT | 19 juny 2017\nNo és que sigui habitual el fet d’haver de comptar amb un servei de serralleria, encara que la veritat és que quan ens sorgeix un imprevist amb la porta de casa nostra, perquè bé han forçat el pany o s'ha vist manipulada per un lladre, el millor és comptar amb un equip professional que ens pugui solucionar el problema al més aviat possible.\nTreballen indefinidament, les 24 hores del dia i els 365 dies de l'any perquè, en cas d'urgència, puguis cridar-los i t'ofereixin un servei de garanties. Els serrallers fan guàrdia les hores que facin falta per a quan en la teva llar o negoci sorgeixi un imprevist. La de vegades que per aquestes coses de la vida ens hem deixat les claus dins i no hi ha forma d'accedir a l'habitatge. O ara, que s'aproxima l'estiu, els lladres estan més pendents que mai per poder entrar en ella i fer-se amb qualsevol botí. Per tot això és important conèixer algunes claus abans de cridar a un serraller. Evitar sorpreses desagradables i que el servei sigui professional depèn, en menor o major mesura, de les habilitats que tenguis a l'hora de seleccionar-ho. Si resideixes o estiues a Mallorca, els següents consells t'ajudaran a prendre una decisió encertada.\nPer començar, ha de tractar-se d'una empresa seriosa i que hagi treballat amb anterioritat en situacions com la que puguis plantejar-li. En aquests casos, l'opinió d'amics i coneguts, les seves referències i les opinions que existeixin a la xarxa sobre el servei a contractar poden servir de molta ajuda per no equivocar-se a l'hora d'escollir un que ofereixi garanties i seguretat, doncs recorda que la nostra llar o local de treball és de vital importància com per deixar-les a la sort. Per exemple, per obrir una porta travada, Cerrajeros en Palma, que són els serrallers de Mallorca, poden ser una gran opció.\nUna de les premisses imprescindibles que tenen en compte els usuaris quan han de cridar a un servei de serrallers professionals és la immediatesa a l'hora d'acostar-se al lloc dels fets i, és clar, el preu del servei. Per això, és possible trobar serrallers barats disposats a canviar un pany a qualsevol moment del dia. Que ofereixin preus justs i competitius és una de les característiques més valorades i més a tenir en compte pels qui sol·liciten un pressupost, en el qual a més ha de constar per escrit la garantia.\nConèixer tots els serveis que ofereixen\nUn altre dels factors importants és que els professionals disposin de material de primeres marques, cosa que diu molt del nivell del servei. Si per exemple cal obrir una porta de seguretat o obrir una porta cuirassada a Mallorca, cridar a una serralleria 24 hores que compti amb un material de primera qualitat ajudarà molt a dur a terme la labor. Per això, sospiti de les empreses en les quals el material de treball no és l'esperat o no es troba a l'altura.\nTambé cal saber distingir entre serveis urgents i ordinaris. És a dir, si el contratemps succeeix a hores no laborals, haurà de saber que la tarifa és superior que si ho fa en les quals sí que ho són. Per això, a l'hora de contactar amb una Empresa de serrallers de 24 hores al dia a Mallorca, per instal·lar, per exemple, panys antibumping, ha de ser conscient i avisar que requereix un servei ordinari en lloc d'urgent. En qualsevol cas, tots aquests dubtes poden resoldre's quan realitzes la trucada, per la qual cosa has de ser concret a l'hora d'explicar el problema i escoltar les solucions que li proposen a l'altre costat del telèfon.\nFinalment, saber qui està darrere d'un servei de serralleria també pot ser una bona forma d'assegurar-se que estàs en bones mans. Consultar la seva pàgina web i els serveis que ofereixen, com el d'obertura de portes, de cotxes, canvis de panys o obertura de caixes fortes així com qualsevol tipus de reparacions relacionades amb la serralleria, et donaran una idea de en qui pots confiar per no endur-te sorpreses. Encara que es tracta d'un servei al qual recorrem de manera esporàdica, és important que l’empresa que contractis marqui la diferència i satisfaci els teus desitjos.


Sopar de l'empresari 2017 - Igualada - UEA\nEn marxa una nova edició de la Nit Empresarial UEA, l'acte de referència per al teixit empresarial i socioeconòmic de la Catalunya Central. Un punt de trobada, de reconeixement i de networking per a les empreses, empresaris i empresàries, autònomes i autònomes del territori, i oberta a tothom que hi vulgui participar.\nAquesta edició, que serà la 21a Nit Empresarial UEA, tindrà lloc el proper dijous 7 d'octubre de 2021 a l'INS Milà i Fontanals d'Igualada amb l'objectiu de destacar la importància de l'aposta pel talent; i del binomi coneixement-empresa.\nEl lema i imatge de l'edició d'aquest 2021 és el de destacar la suma del compromís i la cooperació com a claus de l'èxit empresarial; especialment un agraïment a totes les empreses associades a l'entitat, però també, un reconeixement a totes les entitats, institucions i agents que han cooperat per tirar endavant la comarca en un període de temps complex i incert davant la pandèmia de la Covid-19.\nLa Nit Empresarial és l'escenari i altaveu del que el múscul empresarial vol expressar. En aquesta ocasió, es vol fer èmfasi en el treball en equip, la cooperació, la col·laboració, la unitat, la tenacitat, l'organització, la labor... Són part també d'aquest èxit. Tots i totes formem part d'aquest rusc.\nLa 21a Nit Empresarial UEA oferirà diverses\nsorpreses, en un ambient amè i distès. A causa de la\nCovid-19, la Unió Empresarial de l'Anoia oferirà\nun espai segur per a totes les persones assistents;\nseguint les mesures sanitàries, de prevenció i seguretat per\nevitar contagis. Per aquest motiu, l'esdeveniment\ntindrà aforament limitat\nL'acte estarà conduït per la comunicadora audiovisual,\nElisabet Carnicé. Carnicé és llicenciada en Comunicació\nAudiovisual per la UAB; duu més de 20 anys d'experiència\ntelevisiva com a presentadora, reportera i guionista\nde diferents programes culturals a TV3, el Canl 33, 8TV,\nentre altres. El darrer programa de TV que ha presentat\nha estat “Instants Grans” a Televisió Sabadell Vallès\n(Canal Taronja). Actualment, és la co-presentadora del\nprograma de rutes turístiques "L'Amo del Poble" per 8TV.\nA més, també exerceix de dinamitzadora cultural,\nproductora, speaker d'esdeveniments per\na diferents emperses i entitats del tercer sector.\nPrograma 21a Nit Empresarial UEA:\n- 19:00h - Recepció i acreditacions (es prega màxima puntualitat)\n- 19.30h - Còctel de benvinguda i networking\n- 20:00h - Inici acte\n- 21:30h - Sopar\n- 23:00h - Copa en format chill-out networking\n- Dia: Dijous 7 d'octubre de 2021\n- Lloc: INS Milà i Fontanals (Av. Emili Vallès s/n) d'Igualada\nA les 19:00h (inici acte)\n- Preu: 65€ socis / 75€ no socis (El preu inclou: accés a l'esdeveniment, sopar, i copa chill-out final)\nData límit d'inscripció, el 30 de setembre per garantir l'assignació de taula. (Places limitades per rigorós ordre d'inscripció)\nMés informació a www.uea.cat\nTel. 93 805 22 92 - uea@uea.cat\nCarretera Manresa, 131, 08700, Igualada.\nTel: 93 805 22 92\n© Unió Empresarial de l'Anoia, Carretera Manresa, 131, Igualada. Teléfon: 93.805.22.92 / uea@uea.cat


NEGOCIAR PER A RESOLDRE CONFLICTES\nEn gaire bé totes les famílies sorgeixen discrepàncies i a vegades diferents opinions xoquen generant tensions que acaben en un conflicte entre pares i fills. Els problemes poden sorgir per la manca d’interès pels estudis, els horaris, les maneres de vestir, les tasques de casa, etc. Intentem modificar conductes amb càstigs, reprimint o amenaçant, fins que no podem més i abandonem la lluita donant-los per impossible.\n"No li agrada estudiar", "És molt nerviós", "No pot controlar el seu caràcter". Amb aquestes frases ens rendim mentre guardem al cor un sentiment.\nQuan apareix un conflicte el més recomanable és arribar a un acord, negociar. Amb ordre i paciència i sobre tot amb voluntat de pactar una solució. Convé començar parlant de les coses trivials que atreguin el seu interès, i només després els hi explicarem el motiu de la conversa. Els tractarem com adults per què puguin posar-se a la nostra alçada i imitar les nostres actituds. Encara que mostrin una actitud desagradable, mantindrem la calma per donar exemple. Si els hi plantegem una negociació, aprendran que a través del diàleg es poden aconseguir acords que satisfacin a ambdues parts, i que els servirà per a resoldre conflictes fora de casa.\nÉs preferible que el diàleg sigui entre dos persones, si intervenen pare i mare podrien trobar-se acorralats i actuar a la defensiva.\nEls hi explicarem de manera clara i concisa allò que volem i els sentiments que ens provoca la seva actitud, per què els hi demanem que actuïn d’aquesta manera i intentarem comprendre les raons que ens donen. Podem oferir-los alguna compensació a canvi del seu compromís (si estudies una hora podràs sortir amb els teus amics) i cedir, i és possible, en alguna de les seves condicions. Segurament es comprometran menys del que ens agradaria però tot i així el pas és important.\nRecordem controlar el nostre vocabulari i el to de veu. Com a pares i persones més madures i preparades, no hauríem de deixar-nos endur per les nostres emocions. Hem de controlar en tot moment la manera com ens dirigim a ells, encara que perdin els nervis. Tampoc no aprofitarem per treure altres temes, ens ajustarem a allò que estem tractant. I per descomptat comprovarem i exigirem el compliment de l’acord. Normalment després del seu compromís acceptaran de millor grau una sanció merescuda.


Responsable de Gestió Econòmica i Serveis - Plà & Associats Consultoria\nResponsable de Gestió Econòmica i Serveis\nInstitució cultural i pedagògica de referència amb més de 50 anys d’història es planteja incorporar un responsable de gestió econòmica i serveis amb l’objectiu de desenvolupar l’àrea econòmica- financera cap a una política de control de gestió.\nUn/a professional de *ADE, econòmiques o empresarials, amb experiència consolidada mínima de cinc anys en l’àrea comptable d’una companyia amb una facturació igual o superior a deu milions d’euros o com a responsable de grans comptes en assessoria comptable. Habituat/a a el *reporting estructurat a la direcció i a treballar amb clients interns, així com a l’elaboració d’informes de control de gestió econòmica-financera dels diferents serveis.\nL’oportunitat de responsabilitzar-se de l’àrea financera d’una organització de referència a nivell cultural. Amb un volum total pròxim als 10M€. Haurà de definir la metodologia de treball, així com liderar el funcionament de l’àrea per a assegurar els objectius previstos.\nRemuneració 30.000€-35.000€ B.A., concorde al perfil professional.


“Els pares han d’estar callats i deixar que els fills juguin” - Diari de Terrassa\nJoan Comerma, exdirector de l’escola de hockey del Club Egara\nEs va formar estudiant Ciències Empresarials i es va incorporar al món laboral a l’empresa familiar, del sector tèxtil. Després va treballar a diferents sectors, sempre ocupant algun càrrec. “La part comercial, tant compres com vendes, no puc dir que la portava a dins, però sempre m’ha agradat”, comenta.\nLes seves últimes feines fins a jubilar-se, però, van estar relacionades amb un món que l’apassiona, el hockey, primer portant l’escola d’aquest esport i gestionant la botiga del Club Egara. “Em ve de família i el meu pare ja jugava, i fins i tot va ser un partit internacional”. Té clavat a la memòria el seu primer partit.\n“Llavors no hi havia tantes categories i vam jugar contra els més grans, i vam perdre 21 a 1. Vaig arribar plorant a casa i li vaig dir al meu pare que no tornaria a jugar mai més a hockey”. Lamenta que, ara, el hockey , ja no és tan “romàntic” i s’ha perdut l’esperit que tenia abans.\nVa jugar al primer equip i va fer d’entrenador al club fins que va marxar al Línia 22 durant cinc anys. “Era un club familiar i amb molta il·lusió”, recorda. Va tornar a l’Egara, on va tornar a entrenar, fins que va arribar a l’escola. “L’escola és molt agraïda”, si bé lamenta que alguns pares no ajuden gaire. “Els pares han d’estar callats i deixar que els fills juguin i els entrenadors dirigeixin”.\nLi agraden altres esports, principalment el golf, que practica durant l’any i participa en alguns torneigs. El pàdel i el tenis, completen aquesta terna de disciplines preferides.


El fiscal anticorrupció Pedro Horrach ha destacat, a l'inici del judici que asseu en el banc dels acusats per segona vegada l'expresident del Govern Jaume Matas, que els representants polítics eren «semidéus que es van oblidar de què era servir als ciutadans i es van oblidar de la seva condició per a obtenir el que volien».\n«Elegants cotxes embussaven els carrers de Palma, hi havia actes oficials continus, els nostres representants estaven envoltats de sèquits de pells i es van construir grans infraestructures: el metro (probablement el més deficitari del món), i el velòdrom Palma Arena, malson pels actuals governants», ha manifestat Horrach, qui ha recriminat com en el cas de Matas, aquest va desplegar «poder, influències i contactes» per a assolir «el que volia. És a dir, com sempre».\nEn la vista oral el fiscal ha recalcat que el que demanava l'expresident «no era un contracte, era un pur regal». I en aquest sentit, ha subratllat que «no parlem de la cistella de Nadal, d'un bolígraf o d'una gorra», sinó de regals «que condicionen, creen vincles i generen deutes, esclavitzen i sotmeten a qui dóna i a qui rep, que no es fan per generositat sinó per pura necessitat de l'empresari per seguir mantenint les mateixes possibilitats: que no et fiquin en la llista negra de no rebre més contractacions».\nL'expresident Matas ha arribat pocs minuts abans de les 16 hores a l'Audiència Provincial de Palma, on nombrosos càmeres i periodistes esperaven la seva arribada. Després de baixar del vehicle que l'ha conduït fins a les dependències judicials, el també exministre d'Aznar ha eludit fer declaracions als mitjans de comunicació i, capcot, ha accedit a l'edifici on poc després ha començat a ser jutjat per segona vegada en el marc del denominat cas Palma Arena.\nL'acusat estava citat a partir de les 16 hores, després que durant tot el matí s'hagi desenvolupat el procés de selecció del jurat que s'encarregarà de dirimir la culpabilitat o innocència de Matas, qui segons la Fiscalia hauria pressionat a l'hoteler mallorquí Miquel Ramis perquè contractés la seva dona, tot això amb l'objectiu d'encobrir el regal de 42.111 euros que l'empresari li hauria lliurat.\nNo obstant això, l'hoteler, segons l'acusació pública, era conscient en tot moment que Areal no desenvoluparia cap casta de tasca per al seu establiment -malgrat que el contracte contemplava la realització de funcions de relacions públiques- i que la suma mensual que havia de pagar al matrimoni «no era més que un simple regal». En aquest context, Areal va acabar percebent més de 42.000 euros en tot l'any 2007.


divendres, 13 de març de 2015 11:01\nERC demanarà al Ple l’informe emès per l’Oficina Antifrau sobre el programa 6+6\nSegons el portaveu del grup municipal, Andreu Pérez Lorite, l’informe, que te data de desembre de 2014, “no se’ns va donar en els terminis establerts per la llei”\nEl grup municipal d’ERC reclamarà en el ple que tindrà lloc el 26 de març l’informe raonat de l’Oficina Antifrau de Catalunya sobre el programa de subvencions a la contractació 6+6. “Volem denunciar l’equip de govern format per PSC i ICV-EUiA per no facilitar-nos l’informe fet per Antifrau a raó de la qüestió d’irregularitats del 6+6 que es va detectar ara fa un any”, explica el portaveu del grup municipal d’ERC, Andreu Pérez Lorite.\nLorite retreu “manca de transparència i informació per part de l’Ajuntament” en aquest cas ja que, assegura “nosaltres vam demanar aquest informe en els terminis establerts per la llei. Ara jo tornaré a demanar-ho al proper Ple per denunciar, una vegada més, la manca de transparència, d’informació i el fet que el govern municipal sigui tan fals en aquest tema. No informa ni es posiciona al respecte”.\nSegons ERC l’Agència Antifrau va obrir una investigació després que aquest grup municipal traslladés al Ple possibles irregularitats detectades en tres subvencions atorgades per contractar persones aturades en el marc del programa 6+6.\nEtiquetes: Andreu Pérez i Lorite ERC-Esquerra Republicana de Catalunya Ple municipal Política\nDarrera actualització de dilluns, 16 de març de 2015 13:22


El Dansàneu, distingit als Premis Nacionals de Cultura 2021 — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / El Dansàneu, distingit als Premis Nacionals de Cultura 2021\nEl Dansàneu, distingit als Premis Nacionals de Cultura 2021\nEl CoNCA reconeix l'esdeveniment de les Valls d'Àneu per la seva fusió de dansa, música, territori, tradició i modernitat. Els altres premiats d'enguany són l'escriptor Narcís Comadira, l'editora Maria Carme Dalmau, la fotoperiodista Maria Contreras i l'artista Mònica Rikić\nLliurament dels Premis Nacionals de Cultura 2021, que han distingit el Dansàneu (Foto: ACN)\nEl Festival de Cultures del Pirineu-Dansàneu ha estat guardonat amb un dels Premis Nacionals de Cultura 2021, que ha lliurat aquest dijous el Consell Nacional de la Cultura i les Arts (CoNCA), en un acte celebrat al recinte modernista de Sant Pau, a Barcelona.\nL'esdeveniment pirinenc, impulsat pel Consell Cultural de les Valls d’Àneu, ha estat reconegut per la seva fusió de dansa, música, territori, tradició i contemporaneïtat. Enguany la proposta pallaresa celebrarà la seva 30a edició. Hereu de l’escola d’estiu de dansa i música tradicional, fundada pel ballarí i coreògraf Joan Serra l’any 1992, el Dansàneu es va refundar l’any 2015, amb "un projecte obert a públics de totes les edats que marida la riquesa patrimonial i natural dels pobles de les Valls d'Àneu amb les propostes artístiques més innovadores, en un respectuós diàleg amb la cultura d’arrel", segons n'han destacat des del CoNCA.\nA banda del Dansàneu, entre els qui han rebut els Premis Nacionals de Cultura 2021 destaca l'escriptor, traductor i pintor gironí Narcís Comadira. Es distingeix així el conjunt de la seva obra artística. Conegut sobretot com a poeta, amb una vintena de llibres publicats i la seva obra completa reunida al volum 'Poesia' (2014) i a 'Manera negra' (2018), Comadira ha conreat també d’altres gèneres literaris, com l’assaig, la crítica i el teatre. Com a dramaturg, ha publicat obres com 'La vida perdurable', 'L’hora dels adéus', 'El dia dels morts' (Un oratori per a Josep Pla) o 'Al cel'. Quant a la seva obra pictòrica, beu del mateix lirisme que la seva obra escrita, lligada a la natura i a les formes de l'arquitectura. Ha guanyat nombrosos premis literaris i reconeixements, com la Creu de Sant Jordi, i recentment es va endur el XX Premi Jaume Fuster.\nEl món literari també ha estat reconegut en la figura de la barcelonina Maria Carme Dalmau, una pionera de l’edició en català al capdavant de Rafael Dalmau Editor, empresa de la qual va ser cofundadora l’any 1959 i que va convertir en un segell de referència, amb vinculacions tant amb el món acadèmic com amb l’associacionisme cívic i cultural d’arreu dels Països Catalans. En plena dictadura franquista, Dalmau va consolidar la mítica col·lecció 'Episodis de la Història', va enllestir obres enciclopèdiques com 'Els castells catalans' i es va especialitzar en divulgació històrica i patrimonial i de disciplines afins, com l’excursionisme, la geografia o l’etnografia. L’any 1978 va ser l’única dona que va signar el manifest fundacional de l’Associació d’Editors en Llengua Catalana.\nLa premiada més jove d'enguany és la fotoperiodista Maria Contreras Coll, nascuda a Barcelona el 1991 i especialitzada en drets de les dones. Actualment treballa pel diari The New York Times i és exploradora de National Geographic. Després de retratar la crisi dels refugiats a Europa, va establir-se durant dos anys al Nepal, on va recollir amb la seva càmera la lluita de les dones contra les restriccions menstruals, un treball pel qual va ser premiada amb un POY Latam l’any 2019. Durant la pandèmia, Contreras va retratar l'ajuda humanitària que l'Hospital de Campanya de la parròquia barcelonina de Santa Anna prestava a persones vulnerables.\nUn altre Premi Nacional per a joves valors és el que ha rebut la també barcelonina Mònica Rikić, de 35 anys, per l'excel·lència i innovació dels seus projectes "tecnoartístics". El seu interès rau en l’impacte social de la tecnologia, la convivència home-màquina i la reapropiació de sistemes i dispositius tecnològics, per manipular-los i replantejar-los a través de l’art. Rikić centra la seva pràctica en codi, electrònica i objectes no digitals per crear projectes interactius sovint emmarcats com a jocs experimentals. Ha participat en festivals internacionals a Linz, Nova York, Austràlia i el Brasil, entre d’altres, i ha estat guardonada al Japan Media Arts Festival.


Espanya ja coneix els rivals de la fase de classificació per al Mundial 2022 - À Punt\nEspanya ja coneix els rivals de la fase de classificació per al Mundial 2022\nSuècia és, 'a priori', el rival més complicat dels de Luis Enrique.\n07 de desembre 2020 - 19:00\nEl camí d'Espanya cap a la Copa del Món de Qatar, que tindrà lloc el 2022, s'ha iniciat hui amb el sorteig de la fase de grups celebrat a Zuric. Espanya, inclosa en el bombo 1 amb les seleccions amb millor rànquing FIFA, ha acabat en el grup B, juntament amb Suècia, Grècia, Geòrgia i Kosovo.\nDe les 55 seleccions que hui han entrat en el bombo, només tretze aconseguiran el bitllet per al Mundial, el primer que es farà a l'Orient Mitjà. En total hi ha deu grups, entre ells Espanya amb cinc seleccions i els altres cinc amb sis combinats. Després de disputar-se la fase de grups a partits d'anada i tornada, els que queden primers de cada un es classifiquen directament per a la competició. Les seleccions que queden segones a cada grup aniran a una repesca, juntament amb els dos primers de grup de la Lliga de les Nacions de la UEFA que no s'han classificat directament com a campiones de grup ni en els play-offs com a segons. D'estes dotze seleccions, només tres disputaran finalment la Copa del Món. La fase de grups es disputarà entre març i novembre de l'any pròxim.